**ΣΥΝΟΠΤΙΚΗ ΠΑΡΟΥΣΙΑΣΗ ΥΠΟΣΤΗΡΙΚΤΙΚΟΥ ΜΗΧΑΝΙΣΜΟΥ**

**Στόχος** του Υποστηρικτικού Μηχανισμού είναι η υποστήριξη των αρμόδιων Υπηρεσιών Εφαρμογής των καθεστώτων ενίσχυσης του Άξονα 3 του ΠΑΑ 2007 – 2013, αλλά και των δικαιούχων των Μέτρων / δράσεων του Άξονα αυτού, ώστε να επιτευχθεί η μέγιστη δυνατή διάχυση της αναγκαίας πληροφόρησης και η ορθή υλοποίηση και παρακολούθηση της πορείας του φυσικού και οικονομικού αντικειμένου των επιμέρους έργων.

Ο **Υποστηρικτικός Μηχανισμός** αναλαμβάνει να παρέχει υπηρεσίες στήριξης με αποδέκτες :

* τους κατοίκους των αγροτικών περιοχών των γεωγραφικών ενοτήτων όπου υλοποιούνται τα καθεστώτα ενίσχυσης του Άξονα 3 του ΠΑΑ 2007-2013, ως δυνητικούς δικαιούχους αυτών,
* τα φυσικά και νομικά πρόσωπα, τόσο του δημόσιου όσο και του ιδιωτικού τομέα, που εγκρίνονται και ενισχύονται για την υλοποίηση έργων στο πλαίσιο του Άξονα 3 (δικαιούχοι) και
* τους αρμόδιους φορείς για την διαχείριση και εφαρμογή των καθεστώτων ενίσχυσης του Άξονα 3.

Ο Υποστηρικτικός Μηχανισμός Δυτικής Ελλάδας, για την υλοποίηση του Άξονα 3 του ΠΑΑ 2007 – 2013 είναι εγκατεστημένος σε περιφερειακό επίπεδο (κεντρική μονάδα) με παρουσία σε κάθε Περιφερειακή Ενότητα της Περιφέρειας ευθύνης του, όπου υλοποιούνται Μέτρα / δράσεις του Άξονα 3 του ΠΑΑ 2007 – 2013 με την οργάνωση και λειτουργία δικτύου (αντενών) για τη στήριξη του πληθυσμού σε τοπικό επίπεδο. Ο Υποστηρικτικός Μηχανισμός στελεχώνεται καθ’ όλη τη διάρκεια υλοποίησης των δράσεων του Άξονα 3 με κατάλληλο και ικανό σε αριθμό προσωπικό, ειδικοτήτων αντίστοιχων με τη φύση των έργων, των Μέτρων/ δράσεων κρατικών ενισχύσεων που υλοποιούνται στο πλαίσιο του Άξονα 3 του ΠΑΑ 2007-2013.

**Τον Συντονισμό και Διαχείριση**, του Υποστηρικτικού Μηχανισμού για την Περιφέρεια Δυτικής Ελλάδας, αναλαμβάνει η **ΑΧΑΪΑ A.E. - ΑΝΑΠΤΥΞΙΑΚΗ ΑΝΩΝΥΜΗ ΕΤΑΙΡΕΙΑ Ο.Τ.Α. (ΑΧΑΪΑ - ΑΝΑΠΤΥΞΙΑΚΗ Α.Ε.),** η οποία και δεσμεύεται έναντι του Υπουργείου Αγροτικής Ανάπτυξης και Τροφίμων. Πρέπει να εξασφαλίζει το συντονισμό και την υψηλή ποιότητα των παρεχόμενων υπηρεσιών από το δίκτυο, τη διάχυση των πληροφοριών από και προς το δίκτυο, την επαφή και επικοινωνία με το Υπουργείο Αγροτικής Ανάπτυξης και Τροφίμων και κάθε άλλο εμπλεκόμενο φορέα ή Δημόσια Υπηρεσία καθώς και την παροχή ομοιόμορφων οδηγιών και συμβουλών προς το δίκτυο για την αντιμετώπιση κοινών επιμέρους προβλημάτων.

Η διάρθρωση του δικτύου έχει ως εξής:

**Κεντρική Μονάδα**

Η **ΑΧΑΪΑ A.E. - ΑΝΑΠΤΥΞΙΑΚΗ ΑΝΩΝΥΜΗ ΕΤΑΙΡΕΙΑ Ο.Τ.Α. (ΑΧΑΪΑ - ΑΝΑΠΤΥΞΙΑΚΗ Α.Ε.)**, συστήνει την Κεντρική Μονάδα του Υποστηρικτικού Μηχανισμού.

**Αντένες**

Για την Περιφερειακή Ενότητα Αχαΐας ως Αντένα θα λειτουργεί η **ΑΧΑΪΑ A.E. - ΑΝΑΠΤΥΞΙΑΚΗ ΑΝΩΝΥΜΗ ΕΤΑΙΡΕΙΑ Ο.Τ.Α. (ΑΧΑΪΑ - ΑΝΑΠΤΥΞΙΑΚΗ Α.Ε.)**.

Για την Περιφερειακή Ενότητα Αιτωλοακαρνανίας λειτουργεί:

ως Αντένα η **ΤΡΙΧΩΝΙΔΑ A.E. (ΑΝΑΠΤΥΞΙΑΚΗ ΑΝΩΝΥΜΗ ΕΤΑΙΡΕΙΑ Ο.Τ.Α.)** και ως Γραφείο Αντένας η **ΑΙΤΩΛΙΚΗ ΑΝΑΠΤΥΞΙΑΚΗ A.E. Ο.Τ.Α**.

Για την Περιφερειακή Ενότητα Ηλείας ως Αντένα θα λειτουργεί η **ΑΝΑΠΤΥΞΙΑΚΗ ΕΤΑΙΡΕΙΑ ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ ΑΝΩΝΥΜΗ ΕΤΑΙΡΕΙΑ Ο.Τ.Α**.